
					                     	Avizat Serviciul  Juridic 

Raport de specialitate
privind aprobarea documentației tehnice cadastrale cu propunerea de dezmembrare a imobilului teren, înscris în CF a UAT Drobeta Turnu Severin 64887, având 
NC 64887,  situat în Drobeta Turnu Severin, localitatea Gura Văii, zona BTT, județul Mehedinți

         Prin referatul de aprobare nr. _______/____________, Viceprimarul Municipiului Drobeta Turnu Severin propune adoptarea unui proiect de hotărâre de consiliu local privind aprobarea documentației tehnice cadastrale cu propunerea de   dezmembrare a .imobilului teren, înscris în CF a UAT Drobeta Turnu Severin 6488,  având NC 64887 situat în Drobeta Turnu Severin, localitatea Gura Văii, zona BTT.

	Analizând proiectul de hotărâre am constatat că a fost elaborat  în conformitate cu prevederile  legale, în speță :
· Dispozițiile art. 879 alin (2) din Legea nr. 287 / 2009 privind Codul civil conform cărora ”imobilul înscris în cartea funciară se modifică si prin dezlipiri, dacă se desparte o parte din imobil sau se micsorează intinderea acestuia”;
· Dispozițiile art. 880 alin (1) din Legea nr. 287 / 2009 privind Codul civil conform cărora ”în caz de alipire sau dezlipire, imobilele rezultate se vor transcrie în cărți funciare noi, cu menționarea noului număr cadastral pentru fiecare imobil, iar cartea funciară sau, după caz, vechile cărți funciare se vor închide, fără a se mai putea redeschide pentru alte înscrieri”;
· Dispozițiile art. 25 alin (2) din Legea nr. 7/1996 privind cadastrul și publicitatea imobiliară conform cărora ”actele de alipire și dezlipire a imobilelor înscrise în cartea funciară se încheie în forma autentică”;		
   -   Dispozițiile art. 27 din Legea nr. 7/1996, conform cărora ”imobilele ce aparțin domeniului public și privat al statului sau, după caz, al unității administrativ-teritoriale se vor înscrie în cărți funciare speciale ale unitătii administrativ teritoriale pe care sunt situate, cu excepțiile prevazute de lege, iar cărțile funciare speciale se țin de către birourile teritoriale ale oficiului teritorial”.
De asemenea, conform prevederilor art.135 alin (3) din Ordinul Directorului General al Agenției Naționale de Cadastru și Publicitate Imobiliară nr. 700/ 09.07.2014 privind aprobarea Regulamentului de avizare, recepție și înscriere în registrul de carte funciară ”operațiunea de dezlipire/alipire a unui imobil este considerată  finalizată în momentul înscrierii actului autentic de dezlipire/alipire în cartea funciară”.
Ținând cont de adresa nr. 20403/26.05.2022 a Serviciului Cadastru, prin care se solicită dezmembrarea terenului în suprafață de 9807 mp, înscris în cartea funciară 64887, cu număr cadastral 64887, situat în zona BTT, localitatea  Gura Văii, considerăm că este necesară și oportună adoptarea proiectului în vederea relizării de investiții pe terenurile aparținând domeniului public al municipiului Drobeta Turnu Severin.
Susținerea proiectului din punct de vedere legal este fundamentată pe dispozițiile art.84, art. 129 alin 1, alin 2 lit.(c), art. 139 alin 1, alin 3 lit (g), art.196, alin 1 lit. (a) și ale art. 294, alin 2,5,6 și 7 din O.U.G. nr. 57/05.07.2019 privind Codul administrativ.
		În acest sens, în conformitate cu dispozițiile  art. 136 alin 8 lit (b) din O.U.G. nr. 57/05.07.2019 privind Codul administrativ, a fost întocmit raportul de specialitate al Direcției Patrimoniu cu privire la aprobarea documentației tehnice cadastrale cu propunerea de dezmembrare a imobilului teren, înscris în CF a UAT Drobeta Turnu Severin 64887,  având NC 64887 situat în Drobeta Turnu Severin, localitatea Gura Văii, zona BTT.
		Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.

	Atașăm prezentului raport:
    - Extrasul de Carte Funciară pentru informare.
	

   DIRECTOR D.P.,                 ȘEF SERVICIU,			INSPECTOR,
Radu  Lăpădat		          Felix Nuhaiu                                   Oana Drăgan

